Babelscape/SREDFM huggingface dataset:
Still the Orchestra Plays

Still the Orchestra Plays είναι ο τίτλος της διπλής συλλογής τραγουδιών του αμερικάνικου heavy metal συγκροτήματος Savatage, η οποία κυκλοφόρησε τον Μάρτιο του 2010 μέσω της δισκογραφικής εταιρείας "earMUSIC/Edel Records". Αυτή ήταν η πρώτη κυκλοφορία του συγκροτήματος μετά το ""Poets and Madmen" του 2001.
Τα τρία τελευταία κομμάτια του δεύτερου CD είναι νέες, ακουστικές ηχογραφήσεις που έγιναν το 2009 από τον Τζον Όλιβα. Η συγκεκριμένη κυκλοφορία, πέραν των δύο CD, περιλαμβάνει DVD με την εμφάνιση των Savatage στις 12 Νοεμβρίου 1994, η οποία είχε κυκλοφορήσει 15 χρόνια νωρίτερα στο άλμπουμ "Japan Live '94"".
Δήμος Φολεγάνδρου

Ο Δήμος Φολεγάνδρου είναι δήμος της περιφέρειας Νοτίου Αιγαίου που περιλαμβάνει τη Φολέγανδρο και τις γειτονικές της νησίδες. Δημιουργήθηκε το 2010 από την αναγνώριση της Κοινότητας Σικίνου σε Δήμο με τη σημερινή του μορφή. Η έκταση του Δήμου είναι 32 τ.χλμ και ο πληθυσμός του 765 κάτοικοι σύμφωνα με την απογραφή του 2011. Έδρα του δήμου ορίστηκε η Φολέγανδρος.
Δήμος Σικίνου

Ο Δήμος Σικίνου είναι δήμος της περιφέρειας Νοτίου Αιγαίου που περιλαμβάνει τη Σίκινο και τις γειτονικές της νησίδες. Δημιουργήθηκε το 2010 από την αναγνώριση της Κοινότητας Σικίνου σε Δήμο με τη σημερινή του μορφή. Η έκταση του δήμου είναι 111 τ.χλμ. και ο πληθυσμός του 273 κάτοικοι σύμφωνα με την απογραφή του 2011. Έδρα του δήμου ορίστηκε η Σίκινος. Δήμαρχος επανεξελέγη το 2019 ο Βασίλης Μαράκης.
Δήμος Αγαθονησίου

Ο Δήμος Αγαθονησίου είναι δήμος της περιφέρειας Νοτίου Αιγαίου με έδρα το Μεγάλο Χωριό. Δημιουργήθηκε με το Πρόγραμμα Καλλικράτης με την αναγνώριση σε Δήμο της κοινότητας Αγαθονησίου. Ο πληθυσμός του είναι 185 κάτοικοι σύμφωνα με την απογραφή του 2011. Δήμαρχος από το 2007 είναι ο .
Πρώτο Πρόγραμμα

Το Πρώτο Πρόγραμμα (πρώην ΝΕΤ 105.8) είναι το πρώτο πρόγραμμα που λειτούργησε η δημόσια ραδιοφωνία, το οποίο εξέπεμψε αρχικά υπό το ΕΙΡ και αργότερα υπό την τωρινή ΕΡΤ.
Ζακ Γουάιλντ

Ο Ζακ Γουάιλντ (14 Ιανουαρίου 1967) είναι Αμερικανός κιθαρίστας της Hard Rock και Heavy Metal μουσικής, γνωστός για τη συνεργασία του με τον Ozzy Osbourne και ως ιδρυτής και ηγετικό μέλος του συγκροτήματος Black Label Society.
Πιέτρο Καρρέρα

Ο Πιέτρο Καρρέρα, ("Pietro Carrera", 12 Ιουλίου 1573 – 18 Σεπτεμβρίου 1647) ήταν Ιταλός σκακιστής, ιστορικός, ιερέας και συγγραφέας. Θεωρείται ανεπίσημα ως παγκόσμιος πρωταθλητής σκακιού του 1640 περίπου, καθώς δεν υπήρχε επίσημος τίτλος εκείνη την εποχή. Δεν έμεινε γνωστός στην ιστορία ως ο σκακιστής με τη μεγάλη καριέρα, αλλά ως μαιτρ της θεωρίας του σκακιού και μια μεγάλη πηγή πληροφοριών σχετικά με τους σύγχρονους παίκτες της εποχής του.
Δαιμονισμένος Εκδικητής

Ο Δαιμονισμένος Εκδικητής (αγγλικά: "Pumpkinhead") είναι αμερικάνικη ταινία τρόμου παραγωγής 1988. Ήταν το σκηνοθετικό ντεμπούτο του Σταν Ουίνστον (Άλιενς: Η Επιστροφή, Ο Εξολοθρευτής).
Ιππαρχία

Η Ιππαρχία (δεύτερο μισό του 5ου αι. - πρώτο μισό του 4ου αι.) ήταν Κυνική φιλόσοφος, αδελφή του Μητροκλή και σύζυγος του Κράτη του Θηβαίου, ενός από τους σημαντικότερους εκπροσώπους της κυνικής σχολής.
BBC Canada

Το BBC Canada είναι κρατικός τηλεοπτικός σταθμός του BBC, ο οποίος μεταδίδεται στην Αγγλική και Γαλλική γλώσσα. Ο σταθμός εστιάζει στις Βρετανικές παραγωγές και πολλά προγράμματα του σταθμού. Το BBC Canada ανήκει στην "Corus Entertainment", με μειοψηφικό μερίδιο να κατέχει το BBC Worldwide.

Ως μέρος της Βρετανικής τηλεοράσης, το BBC Worldwide διαχειρίζεται το διαδικτυακό μαγαζί του BBC Canada το οποίο πουλάει διάφορες παραγωγές του BBC, όπως το "Top Gear" και το "Doctor Who".
For The Thrashers

Το "For The Thrashers" είναι ένα προωθητικό single που περιέχει τέσσερα τραγούδια από το επερχόμενο, τότε, άλμπουμ των Red Hot Chili Peppers, Mother's Milk. Το single κυκλοφόρησε μέσα στο 1989 και δεν ήταν ποτέ διαθέσιμο προς πώληση καθώς μοιραζόταν αποκλειστικά ως δείγμα σε ραδιοφωνικούς σταθμούς.
Στας Πιέχα

Ο Στανισλάφ Πιατρασόβιτς Πιέχα (Ρωσικά: Станислав Пятрасович Пье́ха), πιο γνωστός ως Στας Πιέχα (Ρωσικά: Стас Пьеха). Είναι διάσημος Ρώσος τραγουδιστής και ηθοποιός, γεννημένος 14 Αυγούστου του 1980. Επίσης είναι εγγονός της τραγουδίστριας Εντίτα Πιέχα.
Μπραχάμ πασάς

Ο Μπραχάμ πασάς ήταν διοικητής της Νότιας Αττικής στην περίοδο της Τουρκοκρατίας. Ιδιοκτησία του ήταν
το ένα μέρος από το τεράστιο κτήμα το οποίο περιελάμβανε τις περιοχές των σημερινών δήμων Αγίου Δημητρίου, Αλίμου, Αργυρούπολης, Δάφνης, Ελληνικού, Ηλιούπολης, Υμηττού, Βάρης, Βαρκίζης και Βουλιαγμένης (Καβούρι). Από το όνομά του επικράτησε ο Άγιος Δημήτριος να λέγεται και Μπραχάμι.
Ολλανδικό πρωτάθλημα ποδοσφαίρου ανδρών 2014-15

Το Ολλανδικό πρωτάθλημα ποδοσφαίρου ανδρών 2014-15 ή αλλιώς η Ερεντιβίζιε 2014-15 είναι το 58ο πρωτάθλημα της Ερεντιβίζιε. Ξεκίνησε στις 8 Αυγούστου 2014 και ολοκληρώθηκε στις 31 Μαΐου 2015, μαζί με τα Play Offs ανόδου/υποβιβασμού και Ευρώπης.

Πρωταθλήτρια αναδείχθηκε η Αϊντχόφεν για 22η φορά στην ιστορία της, ενώ υποβιβάστηκαν στην Εέρστε Ντιβίζιε οι Μπρέντα, Γκο Αχέντ Ιγκλς και Ντόρντρεχτ. Την είσοδο στο Τσάμπιονς Λιγκ 2015-16 κέρδισαν οι Αϊντχόφεν και Άγιαξ και στο Γιουρόπα Λιγκ 2015-16 οι Χρόνινγκεν (νικήτρια του κυπέλλου), Άλκμααρ, Γκο Αχέντ Ιγκλς (από την βαθμολογία fair-play) και Φίτεσε (από τα Play Offs για την θέση στου Γιουρόπα Λιγκ).
Δημήτρης Μιχαήλ

Ο Δημήτρης Μιχαήλ (Αθήνα 1933) ήταν πρωταθλητής της Ελληνικής πυγμαχίας, είχε εκπροσωπήσει τα ελληνικά χρώματα στους ολυμπιακούς αγώνες του 1960. Ήταν πυγμάχος του Απόλλωνα Αθηνών, ενώ αργότερα πήρε μεταγραφή στον Παναθηναϊκό. 

Ήταν πρωταθλητής Ελλάδος στα 67 κιλά το 1957, το 1958, το 1959 και το 1960. 

Ο Μιχαήλ πήρε μέρος στους Ολυμπιακούς αγώνες του 1960 της Ρώμης. Στα 63,5 κιλά πέρασε από τον πρώτο γύρο χωρίς αγώνα και στον δεύτερο γύρο ηττήθηκε στα σημεία από τον Ελβετό Μπέρνι Μελί. 

Μετά το 1965 ο Δημήτρης Μιχαήλ μετανάστευσε στην Αυστραλία, όπου συμμετείχε σε αγώνες πυγμαχίας επιτυγχάνοντας διακρίσεις.
Θάλασσα των Βροχών

thumb|right|200px|Η θέση της Θάλασσας των Βροχών στην ορατή πλευρά της Σελήνης
thumb|right|Φωτογραφία της Θάλασσας των Βροχών

Η Θάλασσα των Βροχών (λατινική και διεθνής επιστημονική ονομασία "Mare Imbrium") είναι μία τεράστια σεληνιακή θάλασσα, δηλαδή μία απέραντη πεδιάδα, που καλύπτει σημαντικό μέρος του βόρειου ημισφαιρίου στην ορατή από τη Γη πλευρά της Σελήνης. Δημιουργήθηκε όταν ένας γιγάντιος κρατήρας (από τους μεγαλύτερους σε ολόκληρο το Ηλιακό Σύστημα) από πρόσκρουση αστεροειδούς στη Σελήνη πλημμύρισε από λάβα, η οποία στη συνέχεια στερεοποιήθηκε. Οι εκτιμήσεις για την ηλικία της κυμαίνονται από 3 ως 4,5 δισεκατομμύρια έτη. Η Θάλασσα των Βροχών δεν είναι τόσο επίπεδη όσο ήταν αρχικώς, επειδή μεταγενέστερα γεγονότα μετέβαλαν την επιφάνειά της. Οι σεληνογραφικές συντεταγμένες του κέντρου της είναι πλάτος 32,8° Βόρειο και μήκος 15,6° Δυτικό.

Η δημιουργία της Θάλασσας των Βροχών έδωσε το όνομα της θάλασσας σε δύο γεωλογικές εποχές της ιστορίας της Σελήνης: την Κατώτερη ή Πρώιμη Ίμβριο εποχή (πριν τη δημιουργία της) και την Ύστερη Ίμβριο εποχή (μετά τη δημιουργία της).
Κράνα

Κράνα είναι οι καρποί του δένδρου κρανιάς. Χρησιμοποιούνται για παρασκευή ποτών, γλυκών και μαρμελάδας. Είναι τονωτικά για τον ανθρώπινο οργανισμό και βοηθούν στη σωστή λειτουργία του εντέρου. Τα κράνα περιέχουν υψηλό επίπεδο φλαβονοειδών και ανθοκυάνης την περίοδο της ανάπτυξης και ωρίμανσης του καρπού. Έχουν βρεθεί .

Έρευνες απέδειξαν ότι τα κράνα έχουν υψηλή περιεκτικότητα σε φλαβονοειδή, ανθοκυάνες και φαινολικά παράγωγα. Σε άλλες εργαστηριακές έρευνες βρέθηκε μεγάλη περιεκτικότητα σε σίδηρο (Fe) αλλά και βιταμίνη C (103 mg/100 g), καθώς και υψηλή περιεκτικότητα σε ασκορβικό οξύ (4873 mg/100 g, περισσότερο από φράουλες, πορτοκάλια και ακτινίδια), καροτίνη και τανίνες.Λόγω των εμπεριεχομένων τανινών έχει, επίσης, στυπτικές ιδιότητες.
BBC Entertainment

Το BBC Entertainment (BBC Ψυχαγωγία) είναι ένα διεθνές τηλεοπτικό κανάλι του BBC Worldwide, το οποίο μεταδίδει κωμωδίες, δραματικές σειρές, ελαφρά ψυχαγωγικά προγράμματα, ριάλιτι εκπομπές και παιδικά προγράμματα του BBC, του ITV και του Channel 4. Το κανάλι μεταδίδει τα προγράμματά του με τέτοιο τρόπο, ώστε να ταιριάζουν στην τοπική ώρα της κάθε χώρας. Το κανάλι αντικατέστησε το BBC Prime.
Τρίτο Πρόγραμμα στα Βραχέα

Το Τρίτο Πρόγραμμα στα Βραχέα ήταν το τρίτο ραδιόφωνο της ΕΡΤ3. Ιδρύθηκε το 1994 και εξέπεμπε από την Θεσσαλονίκη, όπως και τα υπόλοιπα 2 ραδιοφωνικά προγράμματα της ΕΡΤ3.

Ήταν ένα από τα τρία διεθνή προγράμματα της ΕΡΤ, μαζί με τα δύο της ΕΡΑ (Η Φωνή της Ελλάδας, Φιλία 106.7), που εξέπεμπαν στα βραχέα κύματα. Το πρόγραμμά του ήταν κυρίως πολιτιστικό ενώ περιλάμβανε και δελτία ειδήσεων.

Στις 11 Ιουνίου 2013 μετά το κλείσιμο της ΕΡΤ το ραδιόφωνο σταμάτησε την λειτουργία του. Μετά από την επαναλειτουργία της ΕΡΤ το ραδιόφωνο δεν έχει επανέλθει αν και υπάρχουν σχέδια για την επαναλειτουργία του.
Ολύβριος

Ο Ολύβριος (λατινικά: "Anicius Olybrius", ... - 22 Οκτωβρίου ή 2 Νοεμβρίου 472) ήταν αυτοκράτορας της Δυτικής Ρωμαϊκής Αυτοκρατορίας από τον Απρίλιο ή τον Μάιο του 472 μέχρι τον θάνατό του. Η βασιλεία του δεν αναγνωρίστηκε ως νόμιμη από τη Βυζαντινή Αυτοκρατορία. Στην πραγματικότητα ήταν κυβερνήτης μαριονέτα τοποθετημένος στο θρόνο από τον γερμανικής καταγωγής Ρωμαίο στρατηγό Ρίκιμερ και ενδιαφέρθηκε κυρίως για τη θρησκεία. Η πραγματική εξουσία ασκήθηκε από τον Ρίκιμερ και τον ανιψιό του.
Διαδέχθηκε τον Ανθέμιο, ενώ μετά το θάνατό του από φυσικά αίτια, τον διαδέχθηκε ο Γλυκέριος.
95.8 FM

Ο 95.8 FM είναι το Δεύτερο Πρόγραμμα του Ραδιοφωνικού Σταθμού Μακεδονίας της ΕΡΤ3.
Black Country Communion

Οι Black Country Communion ήταν Βρετανό-Αμερικανικό χαρντ ροκ συγκρότημα, το οποίο δημιουργήθηκε το 2009 στο Λος Άντζελες από τον μπασίστα και τραγουδιστή Γκλεν Χιούζ (Deep Purple, Black Sabbath, κ.α.), τον κιθαρίστα και τραγουδιστή Τζο Μποναμάσα, τον κιμπορντίστα Ντέρεκ Σέρινιαν (Dream Theater) και το ντράμερ Τζέισον Μπόναμ (Led Zeppelin, UFO).
Το συγκρότημα διαλύθηκε τον Μάρτιο του 2013 μετά την αποχώρηση του Τζο Μποναμάσα.
Αλεξάντερ Μακντόνελ

Ο Αλεξάντερ Μακντόνελ (αγγλικά: "Alexander McDonnell", Μπέλφαστ, 1798 – Λονδίνο, 15 Σεπτεμβρίου 1835) ήταν Ιρλανδός έμπορος και μαιτρ στο σκάκι, ο οποίος το καλοκαίρι του 1834 διαγωνίστηκε για δεύτερη φορά τότε με τον ισχυρότερο στον κόσμο σκακιστή Λουί ντε λα Μπουρντοναί και τον κέρδισε κατακτώντας, αν και προσωρινά, τον τίτλο του ανεπίσημου Παγκοσμίου Πρωταθλητή στο σκάκι, μιας και την εποχή εκείνη δεν υπήρχε επίσημος τίτλος.
Βαθύτερος τρόμος

Βαθύτερος τρόμος (αγγλικά: "The Terror Within") είναι αμερικάνικη ταινία επιστημονικής φαντασίας και τρόμου παραγωγής 1989. Τη σκηνοθεσία ανέλαβε ο Τίερρυ Νοτζ και πρωταγωνιστούν οι Τζορτζ Κένεντι, Άντριου Στήβενς, Τέρι Τρέας και Τζον Λαφαγιέτ.
Νίκολας Σπαρκς

O Νίκολας Σπαρκς ("Nicholas Sparks Charles", γενν. 31 Δεκεμβρίου 1965) είναι Αμερικανός μυθιστοριογράφος, σεναριογράφος και παραγωγός ταινιών. Έχουν δημοσιευτεί 18 μυθιστορήματα του και δύο μη-λογοτεχνικά έργα του. Πολλά από τα μυθιστορήματα του έχουν τιμηθεί ως best-sellers και 11 από τα ρομαντικά, δραματικά μυθιστορήματα του έχουν μεταφερθεί στη μεγάλη οθόνη γνωρίζοντας μεγάλη επιτυχία και "σπάζοντας" τα ταμεία. 

Γεννήθηκε στην Ομάχα (Νεμπράσκα), όπου εκεί έγραψε και το πρώτο του μυθιστόρημα, ""The Passing", το 1985. Εκείνη την εποχή σπούδαζε στο Πανεπιστήμιο Νοτρ Νταμ ("University of Notre Dame") . Το πρώτο του έργο, "Wokini: A Lakota Journey to Happiness and Self-Understanding"" εκδόθηκε το 1990, ήταν συνεργασία με τον Billy Mills και οι πωλήσεις του έφτασαν κατά προσέγγιση τα 50.000 αντίτυπα το πρώτο χρόνο. Το 1993, στον ελεύθερο χρόνο του γράφει, στην Ουάσινγκτον, το πρώτο επιτυχημένο του βιβλίο ("Τhe Notebook"). Δύο χρόνια αργότερα, έρχεται σε επαφή με την ατζέντη Theresa Park, η οποία αναλαμβάνει την προώθησή του. Το "Τhe Notebook", τελικώς, εκδίδεται τον Οκτώβριο του 1996 και κατακτά τη θέση του στα best-sellers των New York Times, κιόλας από την πρώτη εβδομάδα.

Ζει στη Βόρεια Καρολίνα με τη γυναίκα του και τους τρεις γιους του. Θεωρείται αριστοτέχνης στις "ιστορίες αγάπης στις οποίες παίζει πάντα τον καθοριστικό ρόλο".

To 2012 ήταν υποψήφιος στα "Teen Choice Awards "στην κατηγορία "Choice Other: Book" .
Turn Blue

Το "Turn Blue" είναι το όγδοο στούντιο άλμπουμ των The Black Keys. Η παραγωγή έγινε από τον Danger Mouse και τους Black Keys. Κυκλοφόρησε από την Nonesuch Records στις 12 Μαΐου του 2014. Ο δίσκος αποτελεί την τέταρτη συνεργασία της μπάντας με τον Danger Mouse. Ακολουθεί τον πιο πετυχημένο δίσκο της μπάντας, "El Camino" (2011). Για το Turn Blue, ο Danger Mouse επανέλαβε το ρόλο του ως βασικός συγγραφέας των τραγουδιών μαζί με τους Dan Auerbach και Patrick Carney όπως είχε κάνει και στον "El Camino".

Οι Black Keys ηχογράφησαν την πλειονότητα των τραγουδιών του "Turn Blue" στο Sunset Sound από τον Ιούλιο ως τον Αύγουστο του 2013. Επιπλέον ηχογραφήσεις έγιναν στο Key Club καθώς και στο Easy Eye Sound Studio του Auerbach μέσα στην περίοδο 2013-2014. Κατά την διάρκεια των ηχογραφήσεων ο Auerbach πήρε διαζύγιο από τη γυναίκα του, κάτι που επηρέασε τους στίχους των τραγουδιών. Το αποτέλεσμα ήταν πιο πολλά αργά και μελαγχολικά τραγούδια σε αντίθεση με τα ανεβαστικά τραγούδια του "El Camino". Το άλμπουμ παρουσιάζει επιρροές από ψυχεδελικό ροκ και σόουλ , κάνοντας περαιτέρω αναχώρηση από το ωμό μπλουζ ροκ στυλ των πρώτων χρόνων της μπάντας. Ο τίτλος είναι φόρος τιμής στον Ghoulardi, ένα ραδιοφωνικό παραγωγό της δεκαετίας των '60.

Η μπάντα ανακοίνωσε το άλμπουμ στις 21 Μαρτίου του 2014 μέσω ενός tweet του πρώην μποξέρ, Μάικ Τάισον.. Επίσης η μπάντα κυκλοφόρησε μερικά αινιγματικά βίντεο στο YouTube.. Το πρώτο που βγήκε από το άλμπουμ ήταν το "Fever". Το τραγούδι κυκλοφόρησε στις 24 Μαρτίου του 2014 και το βίντεο κλιπ κυκλοφόρησε την Πρωτομαγιά.
Το άλμπουμ πήρε σχετικά καλές κριτικές, ενώ πολλοί σχολίασαν το πόσο επηρεάζει ο Danger Mouse, τώρα πια τον ήχο της μπάντας. Το άλμπουμ ντεμπούταρε στο #1 των ΗΠΑ και της Αυστραλίας, καταφέρνοντας έτσι να γίνει το πρώτο άλμπουμ της μπάντας που φτάνει στην κορυφή των charts των δύο χωρών. Τον Μάη του 2014 η μπάντα ξεκίνησε παγκόσμια περιοδεία για την υποστήριξη του άλμπουμ.
EuroparlTV

Το EuroparlTV είναι ο επίσημος διαδικτυακός τηλεοπτικός σταθμός του Ευρωπαϊκού Κοινοβουλίου. Στις υπηρεσίες του περιλαμβάνονται ζωντανές αναμεταδόσεις των συνεδριάσεων του Ευρωπαϊκού Κοινοβουλίου και των επιτροπών του, μεταδόσεις αρχειακού υλικού, προγραμμάτων συζήτησης και εκπαιδευτικών προγραμμάτων. Το σύνολο του προγράμματός του μεταδίδεται με υποτιτλισμό ή μεταγλώττιση και στις 24 επίσημες γλώσσες της Ευρωπαϊκής Ένωσης. Το κανάλι ξεκίνησε τη λειτουργία του στις 17 Σεπτεμβρίου 2008. 

Χρηματοδοτείται από τον προϋπολογισμό του Κοινοβουλίου. Την παραγωγή του τηλεοπτικού προγράμματος έχει αναλάβει το πρακτορείο επικοινωνίας Mostra με έδρα τις Βρυξέλλες, ενώ την τεχνική λειτουργία της πλατφόρμας η Βρετανική εταιρεία Twofour με έδρα το Πλίμουθ. Οι συμφωνίες με τις δύο εταιρείες πραγματοποιήθηκαν το 2006 και το 2007, ενώ μια πρότυπη έκδοση του καναλιού λειτούργησε τον Νοέμβριο του 2007. Το πρόγραμμά του, πέρα από τις αναμεταδόσεις των συζητήσεων του Κοινοβουλίου και των επιτροπών, οργανώνεται σε 3 κύριες ενότητες («κανάλια»)· Τα «Νέα του Κοινοβουλίου», το κανάλι «Νέοι και Κοινοβούλιο» και το κανάλι «Ανακαλύψτε το Κοινοβούλιο».

Ο Ελληνικός τηλεοπτικός σταθμός Channel 9 προβάλλει ολιγόλεπτα δελτία από το Europarl TV, υπό την ονομασία "Europe Flash News".
Smooth Dancer

Οι στίχοι του ""Smooth Dancer" αποτελούν μομφή του τραγουδιστή [[Ίαν Γκίλαν]] προς τον κιθαρίστα [[Ρίτσι Μπλάκμορ]]. Στην φωτογραφία βρίσκονται μαζί στην σκηνή κατά την περιοδεία της επανένωσης των [[Deep Purple]], το 1985
Το Smooth Dancer είναι τραγούδι του χαρντ ροκ συγκροτήματος Deep Purple, το τέταρτο του δίσκου "Who Do We Think We Are"", ο οποίος κυκλοφόρησε στις 26 Ιανουαρίου του 1973, μέσω της "Warner" στην Αμερική και της "ΕΜΙ" στην Ευρώπη.

Οι στίχοι του τραγουδιού υποδεικνύουν την έντονη διαμάχη του τραγουδιστή Ίαν Γκίλαν με τον κιθαρίστα Ρίτσι Μπλάκμορ, η οποία οδήγησε στην αποχώρηση του πρώτου, όπως και του μπασίστα Ρότζερ Γκλόβερ, στα τέλη Ιουνίου του 1973.
Ζόραν Μάμιτς

Ο Ζόραν Μάμιτς (γεννημένος στις 30 Σεπτεμβρίου 1971) είναι πρώην ποδοσφαιριστής από την Κροατία και νυν προπονητής και τεχνικός διευθυντής της Ντιναμό Ζάγκρεμπ.
209P/LINEAR

thumb|250px|Ο κομήτης τις 30 Απριλίου 2014
Ο 209P/LINEAR είναι περιοδικός κομήτης ο οποίος ανακαλύφθηκε το 2004 από την έρευνα για γεωπλήσιους αστεροειδείς LINEAR. Ο κομήτης προς το παρόν παράγει μικρές ποσότητες σκόνης και μάλλον μεταπίπτει σε ανενεργή κατάσταση. 

Ο κομήτης βρέθηκε σε εικόνες οι οποίες τραβήχτηκαν τις 3 Φεβρουαρίου 2004 με ανακλαστικό τηλεσκόπιο ενός μέτρου. Ο κομήτης αρχικά θεωρήθηκε ότι ήταν αστεροειδής και έλαβε τον προσωρινό προσδιορισμό "2004 CB" μέχρι που ο Ρόμπερτ ΜακΝότ ανακάλυψε σε φωτογραφίες που τράβηξε τις 30,8 Μαρτίου του 2004 ότι παρουσίαζε ουρά μήκους 1,1 λεπτού της μοίρας. Η παρουσία της ουράς στη συνέχεια επιβεβαιώθηκε από τον Μ. Κόσερ. Ο κομήτης στο πέρασμα του 2004 είχε φαινόμενο μέγεθος περίπου 17. Με βάση τις θέσεις που παρατηρήθηκε ο κομήτης σε αυτό το πέρασμα υπολογίστηκε ότι το επόμενο περιήλιό του θα λάμβανε χώρα τις 15.83 Απριλίου 2009 (που αντιστοιχεί σε περίοδο περιφοράς 5,03 ετών), πρόβλεψη η οποία απείχε από την πραγματικότητα λίγες ώρες. Ο κομήτης στο πέρασμα του 2009 είχε φαινόμενο μέγεθος 19-20.

Στο πέρασμα του 2014, ο κομήτης πέρασε από το περιήλιό του στις 6 Μαΐου 2014 και σε απόσταση 0,0554 AM (8.290.000 χιλιόμετρα) από τη Γη στις 29 Μαΐου 2014 και είναι το ένατο (μέχρι στιγμής) γνωστό εγγύτερο πέρασμα κομήτη από τη Γη. Ο κομήτης αναμένεται να φτάσει φαινόμενο μέγεθος περίπου 11. Σε αυτό το πέρασμα, ο κομήτης παρατηρήθηκε από το Ραδιοτηλεσκόπιο του Αρεσίμπο από τις 23 έως τις 27 Μαΐου και βρήκε ότι ο πυρήνας του ήταν επιμήκης, με διαστάσεις 3 επί 2,4 χιλιόμετρα και παρουσίαζε διάφορα χαρακτηριστικά, πιθανόν ράχες και γκρεμούς. Πρόκειται για την πιο λεπτομερή απεικόνιση κομήτη με ραδιοκύματα που έχει πραγματοποιηθεί μέχρι σήμερα.

Προκαταρκτικά αποτελέσματα από έρευνα του Έσκο Λουτίνες και Πέτερ Τζένισκενς, τα οποία στη συνέχεια επιβεβαιώθηκαν από άλλες έρευνες, προέβλεπαν ότι ο 209P/LINEAR μπορεί να προκαλέσει μεγάλη βροχή μετεώρων με ακτινοβόλο σημείο στον αστερισμό της Καμηλοπάρδαλης τη νύχτα της 23ης/24ης Μαΐου 2014. Οι προβλέψεις έκαναν λόγο για περίπου 100 με 400 μετέωρα την ώρα, ή ακόμη περισσότερα. Η μέγιστη δραστηριότητα αναμενόταν να λάβει χώρα στις 24 Μαΐου 2014, 7:40 UT (10:40 ώρα Ελλάδας). Τελικά ο ρυθμός τους κυμάνθηκε σε 5-20 μετέωρα την ώρα.
Ολλανδικό πρωτάθλημα ποδοσφαίρου ανδρών 2009-10

Το Ολλανδικό πρωτάθλημα ποδοσφαίρου ανδρών 2009-10 ή αλλιώς το Ερεντιβίζιε 2009-10 ήταν το 54ο πρωτάθλημα Ερεντιβίζιε. Ξεκίνησε στις 31 Ιουλίου 2009 και ολοκληρώθηκε στις 16 Μαΐου 2010 μαζί με τα Play-Offs ανόδου/υποβιβασμού και Ευρώπης .

Πρωταθλήτρια αναδείχθηκε η Τβέντε για πρώτη φορά στην ιστορία της, ενώ υποβιβάστηκαν στην Εέρστε Ντιβίζιε η Βάαλβαϊκ και η Σπάρτα Ρότερνταμ. Την είσοδο στο Τσάμπιονς Λιγκ 2010-11 κέρδισαν οι Τβέντε και Άγιαξ, ενώ την είσοδο στο Γιουρόπα Λιγκ 2010-11 κέρδισαν οι Ουτρέχτη (μέσω των Play Offs), Άλκμααρ, Αϊντχόφεν και Φέγενορντ.
Διεθνής συνάντηση στίβου Τοφάλεια

Η Διεθνής συνάντηση στίβου Τοφάλεια είναι διεθνείς αγώνες στίβου που διεξάγονται σε ετήσια βάση κατά τα τελευταία χρόνια στην Πάτρα. Διοργανώθηκαν πρώτη φορά το 1966 προς τιμήν του Δημητρίου Τόφαλου όπου, εν ζωή ακόμα, ήταν παρών και τιμήθηκε από τον Δήμαρχο Πάτρας Θεόδωρο Άννινο. Σαν εκείνη την ημέρα πριν 60 χρόνια ο Τόφαλος στην Μεσολυμπιάδα της Αθήνας το 1906 είχε κατακτήσει το χρυσό μετάλλιο, εις ανάμνηση του γεγονότος διοργανώθηκαν οι αγώνες.

Οι αγώνες αρχικά διοργανώνονται σε άτακτα χρονικά διαστήματα, δεν ήταν ετήσιοι. Στην πρώτη διοργάνωση έγιναν και αγώνες ελληνορωμαϊκής πάλης, ποδηλασίας και ξιφασκίας, ενώ την διοργάνωση είχαν αναλάβει από κοινού ο Δήμος Πατρέων, η Παναχαϊκή Γ.Ε. και η Ολυμπιάδα. Τις επόμενες διοργανώσεις διοργάνωσε η Τ.Ε. Πατρών-Αιγίου κι έπειτα η ΕΑΣ ΣΕΓΑΣ Βόρειας Πελοποννήσου. Κατά καιρούς έχουν συμμετάσχει μεγάλα αστέρια του ελληνικού και παγκόσμιου στίβου. Από το 2009 αποτελεί αγώνα της σειράς αγώνων του πανελλήνιου πρωταθλήματος Γκραν Πρι.

Με την ονομασία "Τοφάλεια" είναι γνωστό και το Διεθνές τουρνουά πυγμαχίας Τοφάλεια που διεξαγόταν επίσης στην Πάτρα.
Θεώνη Τζεγιαννάκη

H Θεώνη Τζεγιαννάκη, γεννημένη στις 21 Φεβρουαρίου 1985 στη Νίκαια Αττικής, είναι Ελληνίδα διεθνής καλαθοσφαιρίστρια. Διαθέτοντας ύψος 1,62 μέτρα αγωνίζεται ως Point Guard.
Γιάκομπ Γκάουερμανν

Ο Γιάκομπ Γκάουερμανν (γερμ. "Jakob Gauermann", 1773-1843) ήταν Γερμανός ζωγράφος, σκιτσογράφος και χαλκοχαράκτης.
BBC Lifestyle

Το BBC Lifestyle είναι ένα διεθνής τηλεοπτικό κανάλι του BBC Worldwide.
Dreaming Neon Black

Το Dreaming Neon Black είναι το τρίτο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Ιανουάριο του 1999 μέσω της δισκογραφικής εταιρείας "Century Media Records". Τον Οκτώβριο του 2011 το άλμπουμ επανεκδόθηκε από την "Night of the Vinyl Dead Records" σε μορφή δίσκου βινυλίου και τον περιορισμένο αριθμό των τετρακοσίων αντιτύπων.
Για το συγκεκριμένο άλμπουμ, την θέση του δεύτερου κιθαρίστα ανέλαβε ο Τιμ Κάλβερτ των Forbidden, αντικαθιστώντας τον Πατ Ο'Μπράιεν.
Οι στίχοι του δίσκου παρουσιάζουν μία ιστορία στην οποία ένας άντρας τρελαίνεται αφού χάνει μία γυναίκα. Μετά την απώλεια, ο πρωταγωνιστής περνάει από φάσεις άρνησης και αυτο-ενοχοποίησης, πριν απαρνηθεί τον Θεό.
Ο δίσκος έλαβε θετικές κριτικές παρά το ότι το "Allmusic" του έδωσε μόλις 2,5 αστέρια με άριστα τα πέντε, αφού το "Sputnik Music" του έδωσε μέσο όρο βαθμολογιών 4,1 / 5, το "Metal Archives" 90% και το "Metal Storm" 8,6.
Σούπερ Λίγκα 2014–15

Η Σούπερ Λίγκα 2014–15 (γνωστή και ως Super League ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2014-15 ήταν το 56ο που διεξήχθη σε μορφή εθνικής κατηγορίας, το 36ο από καταβολής του επαγγελματικού ποδοσφαίρου και 9ο με την ονομασία Σούπερ Λιγκ. Ξεκίνησε στις 23 Αυγούστου 2014 και η κανονική διάρκειά του ολοκληρώθηκε στις 10 Μαΐου 2015. Μετείχαν 18 (δεκαοκτώ) σύλλογοι, όσοι κατέλαβαν την 1η έως και τη 15η θέση της προηγούμενης διοργάνωσης, οι 2 πρώτοι της Φούτμπολ Λιγκ (2013-14) και ο νικητής του αγώνα διαβάθμισης. 

Πρωταθλητής αναδείχθηκε ο Ολυμπιακός Πειραιώς, ο οποίος όπως και το 2014, θα μετέχει απευθείας στους ομίλους του ερχόμενου Τσάμπιονς Λιγκ. Οι τέσσερις ομάδες που τερμάτισαν στις θέσεις 2 έως 5 στην κανονική περίοδο συμμετείχαν στα play-off και αναλόγως της τελικής τους κατάταξης θα αγωνιστούν ο 2ος του πρωταθλήματος (και 1ος της διαδικασίας των play-off) Παναθηναϊκός στον 3ο προκριματικό γύρο (για τους μη πρωταθλητές) της ίδιας διοργάνωσης, ο 3ος Αστέρας Τρίπολης απευθείας στους ομίλους του Γιουρόπα Λιγκ (2015-16), ενώ ο 4ος Ατρόμητος Αθηνών και ο 5ος ΠΑΟΚ από την 3η και τη 2η προκριματική φάση αυτής της διοργάνωσης αντίστοιχα.
Χρήστος Κολοκοτρώνης

Ο Χρήστος Κολοκοτρώνης (25 Δεκεμβρίου 1922 - 13 Νοεμβρίου 1999) ήταν Έλληνας τραγουδοποιός και ερμηνευτής του λαϊκού τραγουδιού. Θεωρείται από τους σημαντικότερους στιχουργούς της χρυσής εικοσαετίας του λαϊκού (1955-1975), αλλά έχει και πολύ σημαντικό έργο ως συνθέτης.
Τζων Μπόρντμαν

Ο Σερ Τζων Μπόρντμαν (αγγλ. "John Boardman", γενν. 1927) είναι Βρετανός ιστορικός τέχνης και κλασικός αρχαιολόγος.
Χουσεΐν Μπαζίρ

Ο Χουσεΐν Μπαζίρ είναι αρχαιολόγος με ειδίκευση στις Πυραμίδες της Γκίζας. Είναι διευθυντής των ανασκαφών στην κοιλάδα με τις χρυσές μούμιες στην όαση Μπααρία. Σπούδασε αιγυπτιολογία στο Πανεπιστήμιο του Καΐρου, όπου αποφοίτησε το 1994. Συνέχισε τις σπουδές του στην Μέριλαντ των ΗΠΑ και αναγορεύτηκε διδάκτωρ. Έγινε μέλος της ερευνητικής ομάδας του Ουαβάς και πήρε μέρος σε αρχαιολογικές ανασκαφές σε όλη την Αίγυπτο.
Αλεξάντερ Μπατάουι

Ο Αλεξάντερ Μπατάουι (1913-1986) ήταν Αιγύπτιος αιγυπτιολόγος.

Γεννήθηκε στις 29 Νοεμβρίου 1913. Σπούδασε αιγυπτιολογία στις ΗΠΑ και έγινε καθηγητής ιστορίας στο Πανεπιστήμιο της Καλιφόρνιας (UCLA).
Μανώλης Σαρμάνης

Ο Μανώλης Σαρμάνης είναι Έλληνας πυγμάχος. Γεννήθηκε στις 3 Ιανουαρίου 1962 στην Αθήνα.

Το 1982 κέρδισε το χρυσό μετάλλιο πυγμαχίας στο Πανελλήνιο Πρωτάθλημα αντρών στην κατηγορία 60 κιλών. Την ίδια χρονιά τον Οκτώβριο κέρδισε το χάλκινο μετάλλιο στου Βαλκανικούς Αγώνες Πυγμαχίας Αντρών, στην κατηγορία των 60 κιλών. Κέρδισε επίσης το χρυσό μετάλλιο στο Πανελλήνιο Πρωτάθλημα το 1983 στην κατηγορία 60 κιλών, και το 1984 στην κατηγορία 63,5 κιλών.

Το 1982-1983 ήταν μέλος της Εθνικής Ομάδας Πυγμαχίας, ενώ το 1984 κατέκτησε το χάλκινο μετάλλιο Μετάλλιο στο Προολυμπιακό Τουρνουά στην Γερμανία, στην κατηγορία των 63,5 κιλων. 

Στον Παναθηναϊκό εντάχθηκε στο τμήμα πυγμαχίας το 1975, ενώ από το 2013 είναι ο έφορος της Ομάδας Πυγμαχίας του Παναθηναϊκού.

Σε ψηφοφορία της ιστοσελίδας leoforos το 2015 για τον πολυτιμότερο πυγμάχου του Παναθηναϊκού, ο Σαρμάνης ψηφίστηκε στην πέμπτη θέση με 28 ψήφους

Ο Μανώλης Σαρμάνης συμμετείχε στο ψηφοδέλτιο με το «Παναθηναϊκό Κίνημα» ως υποψήφιος Δημοτικός Σύμβουλος στην Αθήνα στις δημοτικές εκλογές του 2014.
Πρόεδρος της Σερβίας

O Πρόεδρος της Σερβίας (σερβικά: Председник Србијe) είναι ο ανώτατος άρχoντας της χώρας. Την θέση του Προέδρου την κατέχει από το 2017 ο Αλεξάνταρ Βούτσιτς. Η θέση είναι σημαντική, καθώς στο ημιπροεδρικό σύστημα της Σερβίας τα καθήκοντα του Προέδρου της δημοκρατίας είναι αυξημένα. Ωστόσο οι σημαντικότερες αρμοδιότητες όπως το ότι προεδρεύει του συμβουλίου Εθνικής Ασφάλειας της χώρας και διοικεί άμεσα τις ένοπλες δυνάμεις σε αντίθεση με Προεδρευόμενες Κοινοβουλευτικές Δημοκρατίες όπου ο Πρόεδρος είναι μεν Αρχηγός των ενόπλων δυνάμεων αλλά δεν τις διοικεί άμεσα. Μπορεί επίσης να προβάλει Βέτο μόνο στην περίπτωση επιλογής Υπουργού Εθνικής Άμυνας ή Υπουργού Εξωτερικών αν δεν συμφωνεί με την επιλογή του πρωθυπουργού ενώ έχει τον πρώτο λόγο σε ζητήματα ζητήματα Εθνικής Άμυνας και εξωτερικής πολιτικής της χώρας. Ακόμα ο Πρόεδρος προεδρεύει του υπουργικού συμβουλίου σε περίπτωση που επιθυμεί να ενημερωθεί για το έργο της κυβέρνησης αλλά δεν μπορεί να προβάλει Βέτο στο κυβερνητικό έργο. Τέλος σε εξαιρετικές περιπτώσεις μπορεί να ασκεί έκτακτες αρμοδιότητες. Ο Πρόεδρος της Σερβίας εκλέγεται άμεσα από τον λαό όπως και ο Πρωθυπουργός της Σερβίας και έχει πενταετή θητεία.
Γιώργος Ανδρεάδης

Ο Γιώργος Ανδρεάδης (1936 - 30 Δεκεμβρίου 2015) ήταν Έλληνας μυθιστοριογράφος ποντιακής καταγωγής.

Γεννήθηκε το 1936 στον τότε προσφυγικό καταυλισμό της Καλαμαριάς στη Θεσσαλονίκη. Η οικογένειά του είχε μεταναστεύσει στην Ελλάδα το 1930 από το Μπατούμι, όπου ο πατέρας του Κυριάκος ήταν μέλος της ποντιακής εθνοσυνέλευσης.

Ο Γιώργος Ανδρεάδης φοίτησε με υποτροφία στο Κολλέγιο Ανατόλια της Θεσσαλονίκης και στη συνέχεια σπούδασε πολιτική οικονομία στο Πανεπιστήμιο του Φράιμπουργκ, στη Γερμανία. Από τότε έχει επισκεφθεί πολλές φορές τον Πόντο και έχει γράψει πολύ για τον πολιτισμό και την ιστορία του, ιδιαίτερα για την ιστορία των Ποντίων Ελλήνων που έφυγαν από εκεί κατά τη δεκαετία 1920-1930.

Ο Ανδρεάδης είναι περισσότερο γνωστός για το μυθιστόρημά του "Ταμάμα", πάνω στο οποίο βασίσθηκε η κινηματογραφική ταινία "Περιμένοντας τα Σύννεφα" (2004) της Τουρκάλας σκηνοθέτριας Γιεσίμ Ουστάογλου. Ανάμεσα στα άλλα βιβλία του ξεχωρίζουν τα μυθιστορήματα "Το μαγκάλι της μνήμης" και "Οι Κρυπτοχριστιανοί".

Πέθανε το 2015.
1,1,1-τριφθοραιθάνιο

To 1,1,1-τριφθοραιθάνιο είναι οργανική χημική ένωση, που περιέχει άνθρακα, υδρογόνο και φθόριο, με χημικό τύπο C2H3F3, αλλά συχνά αποδίδεται με το σύντομο συντακτικό τύπο CH3CF3. Ανήκει στα τριαλαλκάνια. Το καθαρό 1,1,1-τριφθοραιθάνιο, στις «συνηθισμένες συνθήκες», δηλαδή θερμοκρασία 25 °C και πίεση 1 atm, είναι άχρωμο αέριο. Με βάση το χημικό τύπο του έχει ένα (1) ισομερές θέσης, το 1,1,2-τριφθοραιθάνιο. Χρησιμοποιήθηκε ως ψυκτικό, με τους κωδικούς R-143a ή HFC-143a, όταν είναι μόνο του, αλλά πιο συχνά χρησιμοποιήθηκε ως συστατικό σε μίγματα. Αντίθετα με τους φθοροχλωράνθρακες, το 1,1,1-τριφθοραιθάνιο δεν περιέχει άτομα χλωρίου και γι' αυτό δεν καταστρέφει το στρατοσφαιρικό όζον. Έχει, όμως, υψηλή χημική σταθερότητα και η ικανότητά του να απορροφά υπέρυθρη ακτινοβολία το καθιστά ένα ισχυρό αέριο του θερμοκηπίου. Το 1,1,1-τριφθοραιθάνιο χρησιμοποιήθηκε επίσης ως ένα προωθητικό, σε προϊόντα εμφυαλωμένων αερίων, για τον καθαρισμό ηλεκτρονικού εξοπλισμού.
Αντουάν Γκριεζμάν

Ο Αντουάν Γκριεζμάν (γαλλικά: "Antoine Griezmann", , Μακόν, 21 Μαρτίου 1991) είναι Γάλλος διεθνής ποδοσφαιριστής ο οποίος αγωνίζεται ως επιθετικός για λογαριασμό της Μπαρτσελόνα.
Μιλένκο Στοΐκοβιτς

Ο Μιλένκο Στοΐκοβιτς ("σερβικά : Миленко Стојковић") (Κλιτσέβκου 1769 - Κριμαία μετά το 1831 ) ήταν Σέρβος διοικητής, καπετάνιος και πολιτικός κατά τη διάρκεια της πρώτης σερβικής εξέγερσης.

Γεννήθηκε στο χωριό Κλιτσέβκου το 1769 και ήταν γιος του Στόικα και της Μάικα Στεβάνε. Ο μεγαλύτερος από τα τρία παιδιά είχε άλλον έναν αδελφό και μία αδελφή. Όταν ήταν ακόμα μικρός έμαθε την τέχνη του Ράφτη κι έμαθε γράμματα πιθανώς στο κοντινό μοναστήρι Νιμνίκ. Αργότερα εγκαταστάθηκε στο Σμεντέρεβο όπου άνοιξε ραφτάδικο. Διατηρούσε σχέση με μία Τουρκάλα κι απέκτησε παιδί μαζί της και όταν αυτή πέθανε τον έδωσε στην αδελφή του και το γαμβρό του που δεν είχαν παιδιά να τον μεγαλώσουν. Ο γιος αυτός ήταν ο Τζούκα Στοΐκοβιτς Κνεζ και αγωνιστής της δεύτερης Σερβικής εξέγερσης. Ο Μιλένκο είχε άλλους δύο γιους , τον Ιβάν και τον Μίλαν και μία κόρη την Ιβάνα. Αργότερα απέκτησε κι άλλον γιο, τον Ίλια, με την Βλάινα Κατίνκα που ήταν στο χαρέμι του.

Το 1804 γλίτωσε την σφαγή των Κνέζων και προετοίμασε την γενέτηρά του για εξέγερση. Με την έναρξη της εξέγερσης οδήγησε τους αντάρτες στις πρώτες μάχες. Πήρε μέρος στην Μάχη του Ιβάνκοβατς, στην Πολιορκία του Βελιγραδίου (1806) στο Άντα Καλέχ κι άλλες. Ταυτόχρονα έγινε μέλος του Διοικητικού συμβουλίου των Σέρβων, της επαναστατικής κυβέρνησης, και του προτάθηκε η θέση του υπουργού αλλά αρνήθηκε. 

Όταν κατέκτησε το φρούριο Ράμ στις όχθες του Δούναβη οικειοποιήθηκε το χαρέμι του Οθωμανού διοικητή. Το 1807 μετά την πολιορκία του Βελιγραδίου απέκτησε κι άλλες οθωμανές γυναίκες για το χαρέμι του οι οποίες έμειναν χήρες και ζητιάνευαν. Σύμφωνα με μαρτυρίες ο συνολικός αριθμός των γυναικών που είχε στο χαρέμι του ήταν 42.

Μετά την μάχη στο Ντέλιγκραντ το 1809 ήρθε σε πολιτική σύγκρουση με τον Καραγιώργη. Η σύγκρουση αυτή έφερε και την άρνηση του να αναλάβει το υπουργείο εσωτερικών και αναγκάστηκε να φύγει στην Ρωσία όπου υπηρέτησε στον ρωσικό στρατό. Φεύγοντας διέλυσε και το χαρέμι του και αναφέρεται ότι τις προίκισε όλες με πολλά χρήματα κι ελευθερία να κάνουν ότι θέλουν.
Γιάνκο Τζούρτζεβιτς

Ο Γιάνκο Τζούρτζεβιτς ("σερβικά : Јанко Ђурђевић") (Μιχαΐλοβατς, άγνωστο πότε - Χότιν, Ρωσική Αυτοκρατορία, 1828), ήταν σέρβος πολιτικός κατά την Πρώτη Σερβική εξέγερση.

Ο Γιάνκο ήταν σύμβουλος στο Ναχαγιέ Σμεντέρεβο την περίοδο 1805-1813. Αναφέρεται ότι ήταν ένας πολύ σπουδαίος άνθρωπος και βοηθούσε τους φτωχούς και συχνά αποκαλούνταν η «μητέρα του φτωχού». Ήταν πολλές φορές εκπρόσωπος του ναχαγιέ στο Διοικητικό συμβούλιο των Σέρβων την κυβέρνηση των Σέρβων επαναστατών.

Το 1812 κατέφυγε στην Ρωσία όπου και πέθανε το 1828. Ο γιος του εκπαιδεύτηκε στην Ρωσία κι έπειτα επέστρεψε στην Σερβία όπου διορίστηκε σε κυβερνητική θέση.
Πάουλ Ραντόμσκι

Ο Πάουλ Ραντόμσκι (Paul Otto Radomski) Γερμανός ταγματάρχης (γενν. 21 Σεπτεμβρίου 1902 - ?). Ήταν αξιωματικός των SS με βαθμό SS-Sturmbannführer. 

Είχε διατελέσει Διοικητής στο ναζιστικό στρατόπεδο συγκέντρωσης Σύρετς (Syrets camp ή Syretsky camp) που ιδρύθηκε την άνοιξη του 1942 στο Κίεβο. 

Στη συνέχεια διετέλεσε διοικητής του στρατοπέδου συγκέντρωσης του Χαϊδαρίου, όταν πέρασε η διοίκηση του στρατοπέδου το 1943 από τους Ιταλούς στους Γερμανούς, στις 10 Σεπτεμβρίου του 1943 με διοικητή αρχικά τον επιλοχία Ρούντι Τρέπτε. 

Μετά από την σύλληψη του Γερμανού Ρούντι Τρέπτε από την Γκεστάπο στις 21 Νοεμβρίου για λόγους αδιευκρίνιστους, στις 29 Νοεμβρίου η διοίκηση του στρατοπέδου Χαϊδαρίου πέρασε στα χέρια των SS και του διαβόητου Πάουλ Ραντόμσκι. Ο Πάουλ Ραντόμσκι είχε φήμη βαρβαρότατου και ανελέητου αγριάνθρωπου.
Ηδύλος

Ο Ηδύλος (γεννήθηκε περί το 300 π.Χ.) ήταν Αθηναίος ή Σάμιος αρχαίος Έλληνας ποιητής της Ελληνιστικής Περιόδου

Παραδίδεται ότι η μητέρα του, η Αθηναία ποιήτρια Ηδύλη και ότι γιαγιά του, η επίσης ποιήτρια Μοσχίνη η Αττική. Γεννήθηκε περί το 300 π.Χ. και έζησε στην Σάμο και στην Αλεξάνδρεια στα χρόνια του Πτολεμαίου του Φιλαδέλφου.

Ποιήματα του Ηδύλου, του Ποσείδιππου και του Ασκληπιάδη ήταν μέρος της συλλογής επιγραμμάτων με τον τίτλο "Σωρός". 

Ο Ηδύλος έγραψε το επύλλιο "Γλαύκος" και σχόλια στα ποιήματα του Καλλίμαχου. Το έργο του εκφράζει μιαν επικούρεια αντίληψη της ζωής. Στην Παλατινή Ανθολογία σώζονται πέντε επιγράμματά του
από τον "Στέφανο" του Μελέαγρου.

Ο Ηδύλος αναφέρεται από τον Αθήναιο στους "«Δειπνοσοφιστές»" του.
Ωκεανός των Καταιγίδων

thumb|right|200px|Ο Ωκεανός των Καταιγίδων είναι η μεγάλη σκούρα έκταση στο κέντρο και άνω αριστερά της εικόνας. Ορατές είναι ακόμα εδώ η Θάλασσα των Βροχών (άνω δεξιά) και η μικρή Θάλασσα της Υγρασίας.

Ο Ωκεανός των Καταιγίδων (λατινική και διεθνής επιστημονική ονομασία "Oceanus Procellarum") είναι μία τεράστια σεληνιακή θάλασσα στη δυτική πλευρά και έως το χείλος της ορατής από τη Γη όψεως της Σελήνης. Είναι η μοναδική «θάλασσα» της Σελήνης που αποκαλείται «Ωκεανός» και ο λόγος είναι οι διαστάσεις της: ο Ωκεανός των Καταιγίδων είναι η μεγαλύτερη από όλες τις σεληνιακές θάλασσες, εκτεινόμενη για περισσότερα από 2.500 χιλιόμετρα στην κατεύθυνση βορράς-νότος (μία μέση διάμετρος είναι 2.592 χλμ.) και με εμβαδό στα 4 εκατομμύρια τ.χλμ.

Το κέντρο του Ωκεανού βρίσκεται σε σεληνογραφικές συντεταγμένες πλάτος 18,4° Βόρειο και μήκος 57,4° Δυτικό. Εξαιτίας των μεγάλων του διαστάσεων, ωστόσο, εκτείνεται και στο νότιο ημισφαίριο της Σελήνης, δηλαδή διασχίζεται από τον σεληνιακό ισημερινό.
Πανεπιστήμιο του Φράιμπουργκ

Το Πανεπιστήμιο του Φράιμπουργκ (πλήρης ονομασία: "Albert-Ludwigs-Universität Freiburg", «Πανεπιστήμιο Αλβέρτου-Λουδοβίκου του Φράιμπουργκ») είναι ένα δημόσιο πανεπιστήμιο με έμφαση στην έρευνα που έχει ως έδρα του την πόλη Φράιμπουργκ ιμ Μπράισγκαου, στη Βάδη-Βυρτεμβέργη της Γερμανίας. Δεν πρέπει να συγχέεται με το Πανεπιστήμιο του Φρίμπουργκ, που βρίσκεται στην Ελβετία.

Το Πανεπιστήμιο του Φράιμπουργκ ιδρύθηκε το 1457 από τους Αψβούργους ως το δεύτερο στην επικράτειά τους μετά το Πανεπιστήμιο της Βιέννης. Σήμερα το ίδρυμα του Φράιμπουργκ είναι το πέμπτο αρχαιότερο πανεπιστήμιο στη Γερμανία, με μακρά παράδοση στη διδασκαλία ιδίως των επιστημών του ανθρώπου. Αποτελείται από 11 σχολές και προσελκύει φοιτητές και φοιτήτριες από όλοκληρη τη Γερμανία και από 120 και πλέον άλλες χώρες. Οι αλλοδαποί αποτελούν περί το 16% του φοιτητικού του πληθυσμού, που είναι περίπου 24.700. Το λεκτικό έμβλημα («μόττο») του Πανεπιστημίου είναι το «Die Wahrheit wird euch frei machen» (= «Η αλήθεια ελευθερώσει υμάς»). Μαζί με το φημισμένο Ιατρικό του Κέντρο (μία από τις πρώτες πανεπιστημιακές κλινικές), έχει επιστημονικό προσωπικό 4578 ατόμων. Σημερινός πρύτανης είναι ο καθηγητής Χανς-Γιόχεν Σήβερ (Hans-Jochen Schiewer).

Χαρακτηρισμένο ως ένα από τα «ελίτ πανεπιστήμια» της Γερμανίας το 2007 από ακαδημαϊκούς, πολιτικούς και τα ΜΜΕ, το Πανεπιστήμιο του Φράιμπουργκ φιλοξένησε κατά το παρελθόν κάποιες από τις κεντρικές μορφές της δυτικής διανοήσεως, όπως ήταν οι Μάρτιν Χάιντεγκερ, Χάνα Άρεντ, Ρούντολφ Κάρναπ, Φρίντριχ Χάγιεκ, Έντμουντ Χούσερλ, Φρειδερίκος Μάινεκε και Μαξ Βέμπερ. Τουλάχιστον 18 προσωπικότητες βραβευμένες με Νόμπελ διετέλεσαν καθηγητές ή φοιτητές στο Πανεπιστήμιο του Φράιμπουργκ.
Σόνια Μποροβίντσεκ

Η Σόνια Μποροβίντσεκ (γεννήθηκε στις 4 Σεπτεμβρίου 1980) είναι Σλοβένα επαγγελματίας διεθνής αθλήτρια πετοσφαίρισης που αγωνίζεται ως διαγώνια. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σλοβενίας, του Βελγίου, της Ρουμανίας, της Τσεχίας και της Ελλάδας.
Σεληνιακά Απέννινα

Σε αυτό τον χάρτη του αναγλύφου γύρω από τη [[Θάλασσα των Βροχών]], τα Σεληνιακά Απέννινα σημειώνονται με ένα «Κ».

Τα Σεληνιακά Απέννινα (λατινική και διεθνής επιστημονική ονομασία "Montes Apenninus") είναι μία απόκρημνη οροσειρά στην ορατή από τη γη πλευρά της Σελήνης, στο βόρειο ημισφαίριό της. Πήραν το όνομά τους από τα Απέννινα όρη της Ιταλίας. Το συνολικό μήκος της σεληνιακής οροσειράς είναι περίπου 600 χιλιόμετρα, με κάποιες από τις κορυφές τους να φθάνουν σε ύψος τα 5 χλμ.

Τα Σεληνιακά Απέννινα, το κέντρο των οποίων βρίσκεται περίπου σε σεληνογραφικές συντεταγμένες πλάτος 18,9° Βόρειο και μήκος 3,7° Δυτικό, σχηματίζουν το νοτιοανατολικό σύνορο της μεγάλης Θάλασσας των Βροχών και το βορειοδυτικό της Γης των Χιονιών, μιας υψηλής περιοχής. Η οροσειρά αρχίζει ακριβώς στα δυτικά του κρατήρα Ερατοσθένους. Λίγο δυτικότερα, η οροσειρά διακόπτεται από ένα διάκενο, μέσα από το οποίο η Θάλασσα των Βροχών στον βορρά ενώνεται με τη Θάλασσα των Νήσων στα νότια. Στα δυτικά των Απεννίνων βρίσκονται τα Καρπάθια Όρη.

Από τον Ερατοσθένη, τα Απέννινα σχηματίζουν μία τοξωτή αλυσίδα που κάμπτεται βαθμιαία από την ανατολική προς τη βορειοανατολική κατεύθυνση, απολήγοντας στο Ακρωτήριο Φρενέλ σε πλάτος περίπου 29,5° Β. Στο σημείο αυτό υπάρχει ένα άλλο διάκενο, μέσα από το οποίο η Θάλασσα των Βροχών στα δυτικά ενώνεται με τη Θάλασσα της Ηρεμίας (Mare Serenitatis) στα ανατολικά. Στο βόρειο άκρο αυτού του διάκενου απλώνονται τα Όρη του Καυκάσου.

Ορισμένα από τα όρη που αποτελούν τα Σεληνιακά Απέννινα έχουν τα δικά τους ιδιαίτερα ονόματα, που δίνονται εδώ κατά σειρά από τα δυτικά προς τα βορειοανατολικά:

* Όρος Βολφ (Mons Wolff)
* Όρος Αμπέρ (Mons Ampère)
* Όρος Χόυχενς (Mons Huygens), συχνά αναφερόμενο ως το υψηλότερο όρος της Σελήνης (αν και όχι το υψηλότερο σημείο της επιφάνειας)
* Όρος Μπράντλεϋ (Mons Bradley)
* Όρος Χάντλεϋ Δέλτα (Mons Hadley Delta)
* Όρος Χάντλεϋ (Mons Hadley)

Οι δύο τελευταίες κορυφές είναι ίσως γνωστότερες από το ότι σχηματίζουν την κοιλάδα Χάντλεϋ-Απεννίνων, όπου προσσεληνώθηκε η σεληνάκατος της αποστολής "Απόλλων 15". Αυτή η αποστολή θεωρήθηκε μία από τις πλέον επιτυχείς επιστημονικά του Προγράμματος «Απόλλων». Εξερεύνησε τη μικρότερη κορυφή Όρος Χάντλεϋ Δέλτα και την Αύλακα του Χάντλεϋ, σε μία από τις γεωλογικώς πιο ποικιλόμορφες τοποθεσίες του Προγράμματος.

Μεγάλο μέρος των Σεληνιακών Απεννίνων συνιστά ένα απόκρημνο έξαρμα στο άκρο της Θάλασσας των Βροχών, με μία ευρεία έκταση προπόδων στη νοτιοανατολική πλευρά. Πιο απόκρημνοι είναι οι πρόποδες (όχι όλοι) στη βορειοδυτική πλευρά, κατά μήκος του τμήματος της οροσειράς στα νοτιοανατολικά του κρατήρα Αρχιμήδη.
Έλενα Κόλεβα

Η Έλενα Κόλεβα (γεννήθηκε στις 1 Δεκεμβρίου 1977) είναι Βουλγάρα επαγγελματίας διεθνής πετοσφαιρίστρια η οποία αγωνίζεται ως διαγώνιος στη Μπισόντε Σαν Κασιάνο, ομάδα της Ιταλίας.
Αντονίνα Ζέτοβα

Η Αντονίνα Ζέτοβα (γεννήθηκε στις 7 Σεπτεμβρίου 1973) είναι Βουλγάρα παλαίμαχος διεθνής πετοσφαιρίστρια η οποία αγωνιζόταν ως διαγώνιος. Κατά τη διάρκεια της πολυετούς καριέρας της, αγωνίστηκε στα πρωταθλήματα της Βουλγαρίας, της Τουρκίας, της Ιταλίας, της Ισπανίας και της Ελλάδας.
Μάγια Ογκνιένοβιτς

Η Μάγια Ογκνιένοβιτς (γεννήθηκε στις 6 Αυγούστου 1984) είναι Σέρβα επαγγελματίας διεθνής πετοσφαιρίστρια η οποία αγωνίζεται ως πασαδόρος στη Σεμίκ Πολίς, ομάδα της Πολωνίας.
Αλεξάνδρα Τσερντσέβιτς

Η Αλεξάνδρα Τσερντσέβιτς (γεννήθηκε στις 30 Μαΐου 1987) είναι Σέρβα επαγγελματίας διεθνής πετοσφαιρίστρια η οποία αγωνίζεται ως ακραία στους Πιονίρ Ρεντ Ουίνγκς, ομάδα της Ιαπωνίας.
Ένγκελμπερτ Ντόλφους

Ο Ένγκελμπερτ Ντόλφους ("Engelbert Dollfuss", Τέξινγκ, 4 Οκτωβρίου 1892 – Βιέννη, 25 Ιουλίου 1934) ήταν Αυστριακός καγκελάριος (μετέπειτα δικτάτορας) της Αυστρίας την περίοδο 1932-1934. Γεννήθηκε στο Τέξινγκ της τότε Αυστροουγγαρίας το 1892 και δολοφονήθηκε το 1934 στο Μέγαρο Καγκελαρίας στη Βιέννη από Αυστριακούς Ναζιστές σε αποτυχημένη προσπάθεια πραξικοπήματος.
Βασιλική Νικούλη

Η Βασιλική Νικούλη (γεννήθηκε στις 1 Ιανουαρίου 1984 στη Λάρισα) είναι πρώην Ελληνίδα επαγγελματίας αθλήτρια πετοσφαίρισης που αγωνίστηκε σε πολλές ελληνικές ομάδες και πλέον εργάζεται ως προπονήτρια.
Ευαγγελία Μερτέκη

Η Ευαγγελία Μερτέκη (19 Απριλίου 1991, Θεσσαλονίκη) είναι Ελληνίδα επαγγελματίας διεθνής αθλήτρια πετοσφαίρισης που αγωνίζεται με τη φανέλα του Π.Α.Ο.Κ. στο Πρωτάθλημα της Βόλεϊ Λιγκ της Ελλάδας ως ακραία.
Αλεοσκάρ Μπλάνκο

Η Αλεοσκάρ Ρούσεθ Μπλάνκο Ιριάρτε, γνωστή πιο απλά και ως Αλεοσκάρ Μπλάνκο (γεννήθηκε στις 18 Ιουλίου 1987) είναι επαγγελματίας διεθνής αθλήτρια πετοσφαίρισης από τη Βενεζουέλα που αγωνίζεται με τη φανέλα της Βίστα Πεζίνοκ στο εθνικό πρωτάθλημα πετοσφαίρισης της Σλοβακίας. Μέχρι στιγμής, έχει αγωνιστεί σε πρωταθλήματα της Βενεζουέλας, της Ισπανίας, του Αζερμπαϊτζάν, της Ελλάδας και της Σλοβακίας.
Κάδμος ο Μιλήσιος

Ο Κάδμος ο Μιλήσιος, ο γιος του "Πανδίονος", ήταν λογογράφος του 6ου π.Χ. αιώνα, ελάχιστα νεώτερος του μυθικού Ορφέα σύμφωνα με τον Σουίδα, ο πρώτος Έλληνας που έγραψε σε πεζό λόγο (μαζί με τον Φερεκύδη και τον Εκαταίο).

Στο μοναδικό γνωστό του έργο το , αποτελούμενο από τέσσερα βιβλία, διηγιόταν την παλαιότερη ιστορία της Μιλήτου και της ευρύτερης περιοχής της Ιωνίας. 
Το έργο από πολύ νωρίς χάθηκε ολοσχερώς. Ο Διονύσιος ο Αλικαρνασσεύς αναφέρει ότι ήδη στην εποχή του όλα τα έργα που κυκλοφορούσαν με το όνομα του Κάδμου ήταν πλαστογραφίες μεταγενέστερων συγγραφέων.

Σύμφωνα με τον Σουίδα υπήρχε κι ένας "άλλος Κάδμος ιστορικός από την Μίλητο", γιος του "Αρχέλαου" αυτός, που συνέγραψε μια ιστορία της Αττικής, ένα χαμένο επίσης έργο δεκατεσσάρων βιβλίων. 
Υπήρχε ακόμη και ο μυθικός Κάδμος, ο εφευρέτης της αλφαβήτου που δεν πρέπει να συγχέεται με κανέναν από τους δύο ιστορικούς Κάδμους της Μιλήτου (αν και κατά την αρχαιότητα η σύγχυση αυτή δεν είχε αποφευχθεί πάντοτε).
Μπιλιάνα Σίμανιτς

Η Μπιλιάνα Σίμανιτς (ορθή προφορά Μπίλιανα Σίμανιτς) (γεννήθηκε στις 18 Φεβρουαρίου 1985) είναι Σέρβα επαγγελματίας αθλήτρια πετοσφαίρισης που αγωνίζεται ως διαγώνια. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σερβίας, της Τουρκίας, της Ρωσίας και της Ελλάδας.
Ντίτερ Άρνολντ

Ο Ντίτερ Άρνολντ (γερμ. "Dieter Arnold", γεν. 1936) είναι Γερμανός αιγυπτιολόγος.
Δανάη Μουρατίδη

Η Δανάη Μουρατίδη (γεννήθηκε στις 20 Μαρτίου 1995 στην Αθήνα) είναι Ελληνίδα επαγγελματίας αθλήτρια πετοσφαίρισης που αγωνίζεται με τη φανέλα του Πανιωνίου στην Α2 Εθνική κατηγορία πετοσφαίρισης της Ελλάδας.
Kosmos 93.6

Το Kosmos 93.6 είναι ραδιοφωνικός σταθμός της ΕΡΑ. Το πρόγραμμα του εστιάζεται στην world, τη τζαζ, τη σόουλ, την afro, τη ρέγκε, το κλασικό rock και γενικώς τις μουσικές που δύσκολα μπορεί κανείς να βρει στα υπόλοιπα ραδιόφωνα της μπάντας των FM.
NGC 79

O NGC 79 είναι ελλειπτικός γαλαξίας στον αστερισμό Ανδρομέδα. Απέχει περίπου 240 εκατομμύρια έτη φωτός και εξαιτίας της μικρής διαμέτρου του (20.000 έτη φωτός) θεωρείται νάνος γαλαξίας.

Τον ανακάλυψε ο Γάλλος αστρονόμος Γκιγιώμ Μπιγκουρντάν (Guillaume Bigourdan) στις 14 Νοεμβρίου 1884.
NGC 27

Ο NGC 27 είναι σπειροειδής γαλαξίας στον αστερισμό Ανδρομέδα. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swif) στις 3 Αυγούστου 1884.
NGC 97

Ο NGC 97 είναι ελλειπτικός γαλαξίας στον αστερισμό Ανδρομέδα. Απέχει περίπου 210 εκατομμύρια έτη φωτός και έχει διάμετρο της τάξεως των 90.000 ετών φωτός..

Τον ανακάλυψε ο αστρονόμος Τζων Χέρσελ (John Frederick William Herschel).
NGC 76

O NGC 76 είναι φακοειδής γαλαξίας στον αστερισμό Ανδρομέδα. Απέχει περίπου 330 εκατομμύρια έτη φωτός (βασιζόμενοι μόνο ως προς την μετατόπιση προς το ερυθρό) και έχει διάμετρο της τάξεως των 95.000 ετών φωτός.
Στο ίδιο πεδίο βρίσκεται και ο γαλαξίας νάνος PGC 1266, με τον οποίο ο NGC 76 ενδέχεται να αλληλεπιδρά βαρυτικά. Όμως, με βάση την μετατόπισή του προς το ερυθρό, ο PGC 1266 βρίσκεται περίπου 30 εκατομμύρια πιο κοντά και το ζευγάρι είναι μόνο οπτικό..

Ο Γάλλος αστρονόμος Γκυγιώμ Μπιγκουρντάν (Guillaume Bigourdan) ανακάλυψε τον NGC 76 στις 22 Σεπτεμβρίου 1884.
Στάνλεϊ Χόφμαν

Ο Στάνλεϊ Χόφμαν ("Stanley Hoffmann", 27 Νοεμβρίου 1928 – 13 Σεπτεμβρίου 2015) ήταν Γάλλος ιστορικός, πολιτικός επιστήμονας και διανοούμενος, ομότιμος καθηγητής "Paul and Catherine Buttenwieser University Professor" στο Πανεπιστήμιο του Χάρβαρντ, όπου δίδαξε για περισσότερα από 50 χρόνια. Ο Γάλλος ιστορικός Φρανσουά Φυρέ (François Furet, 1927 - 1997) είχε πει για τον Χόφμαν ότι είναι «ένας από τους σπουδαιότερους καθηγητές του εικοστού αιώνα». Υπήρξε μαθητής του φιλοσόφου Ρεϊμόν Αρόνκαι αφιέρωσε την ακαδημαϊκή του σταδιοδρομία μελετώντας τις διεθνείς σχέσεις και την εξωτερική πολιτική.
Τζοβάνι Μπατίστα Οντιέρνα

O Τζοβάνι Μπατίστα Οντιέρνα ("Giovanni Battista Hodierna", Ραγκούζα, 13 Απριλίου 1597 - Πάλμα ντι Μοντετζάρο, 6 Αυγούστου 1660) ήταν Ιταλός φυσιοδίφης, ιερέας και αστρονόμος, ο οποίος ασχολήθηκε με την οπτική και την βοτανική. Ήταν υποστηρικτής του Γαλιλαίου και θεωρείται στην Ιταλία πρωτοπόρος των φυσικών επιστημών. 

Σε νεαρή ηλικία παρατήρησε κομήτες από την γενέτηρά του την Ραγκούζα στη νότια Σικελία. Έγινε ιερέας και δίδαξε Μαθηματικά, ενώ αργότερα ασχολήθηκε συστηματικά με τις αστρονομικές παρατηρήσεις.

Το 1654 δημοσίευσε τον κατάλογο νεφελωμάτων με τίτλο "De Amirandis Coeli Characteribus" στον οποίο κατέγραψε 40 απομακρυσμένα από την Γη αντικείμενα. Επρόκειτο για ένα πρωτοποριακό για τα δεδομένα της εποχής έργο. Παρόλα αυτά οι παρατηρήσεις και οι πληροφορίες που συγκέντρωσε παρέμειναν σχετικά άγνωστες τους επόμενους αιώνες. Μόλις την δεκαετία του 1980 έγινε ξανά γνωστό το έργο του.
Παθ Βέγα

Η Παθ Βέγα (πραγματικό όνομα: Μαρία Παθ Κάμπος Τρίγο, "María Paz Campos Trigo", γενν. 2 Ιανουαρίου 1976) είναι Ισπανίδα ηθοποιός.

Η Βέγα γεννήθηκε στη Σεβίλλη από νοικοκυρά μητέρα και συνταξιούχο ταυρομάχο πατέρα. Η νεότερη αδελφή της Παθ έχει παρουσιαστεί ως χορεύτρια του φλαμένκο. Η Βέγα έχει περιγράψει την οικογένειά της ως «παραδοσιακή» και καθολική. Πήρε το σκηνικό όνομά της από τη γιαγιά της. Μετά την ολοκλήρωση της υποχρεωτικής εκπαίδευσης στα 16, έγινε δεκτή στο περίφημο σκηνικό σχολείο "Centro Andaluz de Teatro". Μετά από δύο χρόνια στο σκηνικό σχολείο και δύο χρόνια μελετώντας δημοσιογραφία, η Βέγα μετακόμισε στη Μαδρίτη.
Η Βέγα έκανε το τηλεοπτικό ντεμπούτο της στην ισπανική τηλεοπτική σειρά "Menudo es mi padre".

Η Βέγα βρήκε την επιτυχία στο "7 Vidas" του 1999. Η σειρά θεωρήθηκε ως "Τα Ισπανικά Φιλαράκια" και έγινε μια από τις πιο αγαπημένες εσωτερικές κωμικές σειρές (σίτκομ) της χώρας.

Η ταινία "Το Σεξ και η Λουσία" (ισπ. "Lucía y el sexo") του 2001, σκηνοθετημένη από τον Χούλιο Μέδεμ, έφερε την ηθοποιό στην προσοχή ενός μεγαλύτερου ακροατηρίου.

Η Βέγα εργάζεται επίσης ως μοντέλο.
Ρούντολφ Βολφ

Ο Γιόχαν Ρούντολφ Βολφ (Johann Rudolf Wolf, Φέλαντεν, 7 Ιουλίου 1816 - Ζυρίχη, 6 Δεκεμβρίου 1893) ήταν Ελβετός αστρονόμος και μαθηματικός. Θεωρείται πρωτοπόρος της Αστρονομίας στην χώρα του και διετέλεσε στα 1864-93 Διευθυντής του Ομοσπονδιακού Παρατηρητηρίου (Eidgenössischen Sternwarte) στην Ζυρίχη, του οποίου και είναι ο ιδρυτής.
Μαμπέλ Σεγκούν

Η Μαμπέλ Σεγκούν (Mabel Dorothy Segun), γεννημένη το 1930 είναι Νιγηριανή ποιήτρια και συγγραφέας.
Λεωνίδας Μπατρίνος

Ο Λεωνίδας Μπατρίνος (1893 - Αθήνα, 21 Φεβρουαρίου 1969) ήταν Έλληνας πολιτικός, βουλευτής και αντιπρόεδρος της Βουλής.
Φάνης Κουμπούρας

Ο Φάνης Κουμπούρας, γεννημένος στις 8 Δεκεμβρίου 1983, είναι Έλληνας διεθνής καλαθοσφαιριστής, ο οποίος αγωνίζεται με την ομάδα του Προμηθέα Πατρών στην Α2 εθνική κατηγορία.